CELEX: C2006/294/15
Language: el
Date: 2006-12-02 00:00:00
Title: Υπόθεση C-452/04: Απόφαση του Δικαστηρίου (τμήμα μείζονος συνθέσεως) της 3ης Οκτωβρίου 2006 (αίτηση του Verwaltungsgericht Frankfurt am Main — Γερμανία) — Fidium Finanz AG κατά Bundesanstalt für Finanzdienstleistungsaufsicht (Ελεύθερη παροχή υπηρεσιών — Ελεύθερη κυκλοφορία των κεφαλαίων — Εταιρία εδρεύουσα σε τρίτο κράτος — Δραστηριότητα προσανατολισμένη, εξ ολοκλήρου ή κατά κυρίως, στο έδαφος κράτους μέλους — Κατ' επάγγελμα χορήγηση πιστώσεων — Απαίτηση προηγούμενης άδειας στο κράτος μέλος εντός του οποίου χορηγείται η παροχή)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/9
            
         Απόφαση του Δικαστηρίου (τμήμα μείζονος συνθέσεως) της 3ης Οκτωβρίου 2006 (αίτηση του Verwaltungsgericht Frankfurt am Main — Γερμανία) — Fidium Finanz AG κατά Bundesanstalt für Finanzdienstleistungsaufsicht
   (Υπόθεση C-452/04) (1)
   
   (Ελεύθερη παροχή υπηρεσιών - Ελεύθερη κυκλοφορία των κεφαλαίων - Εταιρία εδρεύουσα σε τρίτο κράτος - Δραστηριότητα προσανατολισμένη, εξ ολοκλήρου ή κατά κυρίως, στο έδαφος κράτους μέλους - Κατ' επάγγελμα χορήγηση πιστώσεων - Απαίτηση προηγούμενης άδειας στο κράτος μέλος εντός του οποίου χορηγείται η παροχή)
   (2006/C 294/15)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Frankfurt am Main
   Διάδικοι στην υπόθεση της κύριας δίκης
   
      Προσφεύγουσα: Fidium Finanz AG
   
      Καθής: Bundesanstalt für Finanzdienstleistungsaufsicht
   Αντικείμενο
   Ερμηνεία των άρθρων 49, 56 και 58 ΕΚ — Επιχείρηση εγκατεστημένη σε τρίτο κράτος της οποίας η δραστηριότητα, που έγκειται στη χορήγηση δανείων, ασκείται εξ ολοκλήρου ή κυρίως σε κράτος μέλος — Απαίτηση προηγούμενης λήψεως αδείας στο κράτος μέλος εντός του οποίου χορηγούνται δάνεια
   Διατακτικό της αποφάσεως
   Εθνική ρύθμιση με την οποία, αφενός, κράτος μέλος εξαρτά από προηγούμενη άδεια την άσκηση, στο έδαφός του, της δραστηριότητας χορηγήσεως πιστώσεων κατ' επάγγελμα από εταιρία εδρεύουσα σε τρίτο κράτος, και η οποία, αφετέρου, απαγορεύει τη χορήγηση της άδειας αυτής, μεταξύ άλλων, όταν η εν λόγω εταιρία δεν έχει την κεντρική της διοίκηση ή υποκατάστημα στο ανωτέρω έδαφος, θίγει προπάντων την άσκηση της ελεύθερης παροχής υπηρεσιών κατά την έννοια των άρθρων 49 επ. ΕΚ. Εταιρία εδρεύουσα σε τρίτο κράτος δεν μπορεί να επικαλεστεί τις εν λόγω διατάξεις.
   
      (1)  ΕΕ C 6 της 8.1.2005.